Misha Raymond
Raymicheline Manuela Jurienne (Misha) Raymond (n. 1981 na Philipsburg, Sint Maarten) ta un psicologo y politico Arubano. Desde 17 di september 2021 e ta miembro di Parlamento di Aruba.

Bida 
Misha Raymond ta yiu di Desiree Correa, educador y autor. E ta completa su estudio secundario na Colegio Arubano. El a sigui studia na Hulanda, obteniendo su bachelor y master den psicologia clinico na Universidad di Leiden. Mas despues e ta certifica como psicologo infantil y hubenil y como systeemtherapeut.  Bek na Aruba Raymond ta cuminsa su carera profesional na Respaldo, un fundacion pa salud mental.

Den eleccion parlamentario di 2021 Raymond ta drenta arena politico como candidata number tres riba lista di partido RAIZ. Desde september 2021, e ta miembro di parlamento i lider di fraccion pa partido RAIZ. Den su trabou parlamentario e ta specialisa riba asuntonan di salud mental.

Hende
Politico di Aruba